GNX-704T/AC อเฮดจู่โจมระยะประชิด (ซากิกาเกะ)

## GNX-704T/AC

**อเฮดจู่โจมระยะประชิด (ซากิกาเกะ)**

* ด้านหน้า
* ด้านหลัง

**GNX-704T/AC อเฮดจู่โจมระยะประชิด (ซากิกาเกะ)** (อังกฤษ: Ahead Close Combat Type (Sakigake) ญี่ปุ่น: アヘッド近接戦闘型（サキガケ）) เป็น GNX-704T อเฮดที่ปรับแต่งเองสำหรับการต่อสู้ระยะประชิด ขับโดยมิสเตอร์บูชิโด ปรากฏตัวในซีซั่นที่ 2 ของโมบิลสูทกันดั้มดับเบิ้ลโอ

## เทคโนโลยีและความสามารถในการต่อสู้

อเฮดของเอ-ลอว์สเป็นโมบิลสูทเอนกประสงค์ ซึ่งใช้เป็นฐานทดสอบสำหรับการคัสต้อมและค้นหาทิศทางในการพัฒนาด้านต่างๆ มีชื่ออย่างเป็นทางการว่า "อเฮดจู่โจมระยะประชิด" แต่เป็นที่รู้จักทั่วไปในโค้ดเนม "ซากิกาเกะ" แม้ว่าความเก่งกาจนี้จะส่งผลให้อเฮดมีสมรรถนะสูงในทุกๆด้าน แต่เครื่องจักรแบบปรับแต่งเองบางเครื่องของมันได้นำแนวทางที่ตรงกันข้ามมาใช้โดยเน้นที่ความแข็งแกร่งเฉพาะด้าน ตัวอย่างของอเฮดแบบปรับแต่งเองคืออเฮดซาคิงาเกะ ตามที่บอกเป็นนัยด้วยชื่ออย่างเป็นทางการว่า "อเฮดจู่โจมระยะประชิด" โมบิลสูทนี้เชี่ยวชาญในการต่อสู้ระยะประชิด

ซากิกาเกะได้รับการปรับแต่งสำหรับนักบิน มิสเตอร์บูชิโดแห่งหน่วยรักษาความสงบเอ-ลอว์สโดยเฉพาะ รูปแบบการต่อสู้และชุดเกราะที่ดูราวกับซามูไรเป็นผลจากการคำนึงถึงสไตล์การต่อสู้และวิถีของมิสเตอร์บูชิโด นอกจากนี้ ระบบปฏิบัติการและการจัดวางอาวุธของโมบิลสูทยังได้รับการออกแบบเฉพาะสำหรับมิสเตอร์บูชิโดที่ถนัดซ้าย ข้อมูลของโมบิลสูทก่อนหน้านี้ของมิสเตอร์บูชิโด อย่าง SVMS-01X ยูเนี่ยนแฟล็กคัสต้อม II (GN แฟล็ก) ก็ถูกนำมาใช้ในการพัฒนาซากิกาเกะด้วยเช่นกัน และเนื่องจากมันได้รับการออกแบบมาในการต่อสู้ระยะประชิดเป็นหลัก อาวุธที่โดดเด่นที่สุดของมันก็คือ GN บีมเซเบอร์ขนาดใหญ่ที่มีพลังโจมตีสูงพิเศษ ในขณะที่อาวุธระยะไกลของมันมีเพียงแค่ GN วัลแคนหนึ่งคู่ที่ส่วนหัวและ GN แคนน่อนขนาดเล็กที่ใช้จำกัดการเคลื่อนไหวของศัตรูเป็นหลัก อาวุธอื่นๆ ได้แก่ GN บีมเซเบอร์ขนาดสั้นและ GN ชิลด์สำหรับการป้องกัน

เพื่อหลีกเลี่ยงการขัดขวางแขนของมันเมื่อใช้ดาบ ตัวขับหลักคู่หนึ่งที่ด้านหลังของซากิกาเกะจึงติดเป็นแนวตั้งแทนที่จะเป็นแนวนอนเหมือนกับอเฮดปกติ การเปลี่ยนแปลงที่เกี่ยวข้องกับตัวขับดันอีกอย่างนึงคือช่องระบายอากาศของตัวขับดันที่เอวด้านหลังถูกแบ่งออกเป็นสองตัวทางซ้ายและขวาเพื่อให้สามารถเคลื่อนตัวได้ดียิ่งขึ้น ซากิกาเกะยังเสริมเกราะพิเศษที่หน้าอก ไหล่ และศีรษะอีกด้วย และ GN ไดรฟ์ [T] นั้นมีการตั้งค่าเอาต์พุตที่สูงกว่าอเฮดปกติ ดังนั้นสีของอนุภาค GN ที่ปล่อยออกมาจึงมีสีส้มที่เข้มมากขึ้นเป็นพิเศษ เขาบนหัวของซากิกาเกะถูกอธิบายว่ามีกลไกในการควบคุมอนุภาค GN และสายไฟที่ด้านหลังหัวของมันใช้สำหรับจ่ายพลังงานให้กับอุปกรณ์เพิ่มเติม ข้อมูลของซากิกาเกะถูกใช้ในการพัฒนาโมบิลสูทตัวต่อไปของมิสเตอร์บูชิโดคือ GNX-U02X มะซูระโอและ GNX-Y802T โนเฮดผู้สืบทอดของอเฮด

## อาวุธที่ติดตั้ง

* **GN บีมเซเบอร์** - อาวุธระยะประชิดของอเฮด เมื่อใช้งานจะปล่อยใบมีดบีมอนุภาค GN GN บีมเซเบอร์ของอเฮดซากิกาเกะมีขนาดใหญ่เป็นพิเศษทำให้มีพลังโจมตีที่สูงกว่า จึงต้องถือด้วยสองมือคล้ายกับดาบของซามูไร ด้วยทักษะของมิสเตอร์บูชิโดดาบนี้ยังสามารถใช้บล็อคการโจมตีแบบลำแสงได้อีกด้วย GN บีมเซเบอร์จำนวนหนึ่งเล่มสามารถเก็บไว้ใต้ GN ชิลด์หรือสะโพกข้างใดข้างหนึ่ง

* **GN ชอร์ทบีมเซเบอร์** - บีมเซเบอร์สำรองที่เก็บไว้ในชั้นวางใต้หน้าอกด้านซ้าย มีขนาดเล็กพกพาสะดวก แต่พลังของมันก็เทียบได้กับบีมเซเบอร์ปกติ

* **GN วัลแคน** - บีมกันขนาดเล็กสองกระบอกที่ถูกติดตั้งไว้ที่ศีรษะ มีพลังโจมตีต่ำแต่อัตราการยิงสูง มักใช้สำหรับจำกัดการเคลื่อนไหวของศัตรูหรือทำลายมิสไซล์

* **GN ชอร์ทบีมแคนน่อน** - ปืนใหญ่ขนาดเล็กคู่หนึ่งสร้างไว้ด้านหน้าเครื่องขับดันหลักที่ด้านหลังของซากิกาเกะ ชอร์ทบีมแคนน่อนมีขนาดที่เล็กกว่า GN บีมไรเฟิลและมีพลังโจมตีที่ด้อยกว่า แต่มีความสามารถในการยิงที่รวดเร็วกว่า ใช้สำหรับจำกัดการเคลื่อนไหวของศัตรูเมื่อซากิกาเกะเข้าใกล้การต่อสู้ระยะประชิด

* **GN ชิลด์** - โล่กายภาพที่ติดตั้งอยู่ที่ปลายแขนของอเฮด สามารถบล็อคการโจมตีแบบบีมและกายภาพได้เกือบทั้งหมด GN ชิลด์ของซากิกาเกะดูเหมือนมีขนาดเล็กกว่าเล็กน้อยซึ่งช่วยเพิ่มความคล่องตัว และติดตั้งไว้ที่แขนขวาเพราะมิสเตอร์บูชิโดนั้นถนัดซ้าย

GN บีมเซเบอร์ขนาดสั้น

* GN วัลแคน

* GN บีมแคนน่อนขนาดสั้น

* GN ชิลด์

## แกลเลอรี่

### กันพลา

HG00 1/144 GNX-704T/AC อเฮดของมิสเตอร์บูชิโด (2008)
## เกร็ดความรู้

* คำว่า **Sakigake** (先駆け) มีความหมายในภาษาญี่ปุ่นว่า 'ผู้บุกเบิก' หรือ 'ผู้เบิกทาง'

* อเฮดซากิกาเกะเป็นโมบิลสูทเครื่องเดียวที่ไม่มีเค้าโครงของแฟล็กที่เกรแฮมเคยขับ

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net (เว็บไซต์อย่างเป็นทางการ)